21. apríl 2017 Glasir søkja eftir fólki við royndum í stýringum av hita- og elskipanum til byggiverkætlanina í Marknagili Søkt verður eftir húsavørði til byggiverkætlanina, sum er í ger í Marknagili. Í byggitíðini verður uppgávan at taka lut í øðrum dagligum arbeiðið á Glasi, umframt at seta seg inn í teknisku skipanirnar og verða við í arbeiðinum at leggja tær inn • Taka sær av handaligum uppgávum í byggitíðini, so sum at seta upp trygdarhegn og at halda byggiplássið ruddiligt og skipað í samstarvi við byggileiðsluna á staðnum. • Seta seg inn í teknisku innleggingarnar í bygninginum–m. a. ventilatión, CTS, hitastýring, lásaskipan og eldávaringarskipan Tá innflytingin byrjar, væntandi á vári 2018, og tá undirvísingarvirksemið verður flutt í nýggja bygningin, gerst viðkomandi partur av húsaumsitingini á Glasi. Her fevna uppgávurnar m. a. um: • umvæling og røkt av teknisku innleggingunum • umvæling og røkt av bygningunum á Glasi • umvæling og røkt av størri undirvísingar amboðum á verkstøðunum, og royndarstovum, umframt smáamboðum v. m. • taka lut í at fyrireika sveinaroyndir og aðrar próvtøkur • røkt av uttanum økinum Umsøkjarar skulu hava viðkomandi tekniska útbúgving og minst fimm ára handverkligar royndir. Víðari útbúgving sum el-innleggjari, maskinmeistari, teknikari ella líknandi kann verða ein fyrimunur.